Alþjóðlegi meistarinn Guðmundur Kjartansson ( 2434 ) gerði jafntefli í gær við franska Fide meistarann Julien Lamorelle ( 2311 ) í sjöttu umferð alþjóðlegs móts í Barcelona . Guðmundur er í 36. - 77. sæti með 4 vinninga . Stórmeistararnir Eduardo Iturrizaga og Vladimir Burmakin eru efstir og jafnir með 5,5 vinning en þrettán keppendur koma næstir með 5 vinninga . Sjöunda umferð hefst í dag kl. 14.30 og þá hefur Guðmundur hvítt gegn heimamanni , Fide meistaranum Jordi Ayza Ballester ( 2226 ) .